ΓΡΑΠΤΗ ΕΡΩΤΗΣΗ E-0122/02

υποβολή: Eluned Morgan (PSE) προς την Επιτροπή

(29 Ιανουαρίου 2002)

Θέμα: Αφθώδης πυρετός

Μπορεί η Επιτροπή να δώσει κάποιες ενδείξεις σχετικά με το ποσόν που θα καταβληθεί στη βρετανική κυβέρνηση ως αντιστάθμιση για τον αφθώδη πυρετό· Ποιό είναι το ποσοστό της αντιστάθμισης που αναμένεται να καταβάλει η ΕΕ, και ποιοί μηχανισμοί ελέγχουφίστανται ώστε να εξασφαλίζεται η αποφυγή απάτης·

Απάντηση του κ. Byrne εξ ονόματος της Επιτροπής

(26 Μαρτίου 2002)

Η απόφαση 90/424/ΕΟΚ του Συμβουλίου της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1) αναφέρει στο άρθρο 11 ότιπό ορισμένες προϋποθέσεις, το ενδιαφερόμενο κράτος μέλος λαμβάνει χρηματοδοτική συμμετοχή από την Κοινότητα που ισούται με το 60 % των δαπανών που πραγματοποιεί το κράτος μέλος με σκοπό:

α) την αποζημίωση των εκτροφέων για την θανάτωση των ζώων και την καταστροφή των πτωμάτων τους, την καταστροφή του γάλακτος, τον καθαρισμό και την απολύμανση της εκμετάλλευσης, την καταστροφή των μολυσμένων ζωοτροφών και του μολυσμένου εξοπλισμού στο μέτρο που ο τελευταίος δεν μπορεί να απολυμανθεί·

β) τη μεταφορά των πτωμάτων σε εργοστάσια κατεργασίας·

γ) κάθε άλλο μέτρο που είναι απαραίτητο για την εκρίζωση της ασθένειας στην εστία της (εάν έχει καθοριστεί από την Επιτροπή).

Σύμφωνα με την απόφαση 2001/654 της Επιτροπής της 16ης Αυγούστου 2001 σχετικά με χρηματοδοτική συμμετοχή στην εξάλειψη του αφθώδους πυρετού στο Ηνωμένο Βασίλειο το 2001(2), το Ηνωμένο Βασίλειο μπορεί να λάβει χρηματοδοτική συνδρομή για την επαρκή αποζημίωση των κατόχων ζώων λόγω της αναγκαστικής σφαγής τους σε σχέση με εστίες αφθώδους πυρετού οι οποίες παρουσιάστηκαν έως τις 30 Ιουνίου 2001. Στην εν λόγω απόφαση, η επαρκής αποζημίωση ορίζεται ως η αξία που είχαν τα ζώα αμέσως πριν προσβληθούν από τη νόσο. Η απόφαση αναφέρει επίσης ότι μέχρι να ολοκληρωθούν οι έλεγχοι από την Επιτροπή θα μπορούσε να δοθεί προκαταβολή 355 εκατομμυρίων.

Το συνολικό ποσό της κοινοτικής χρηματοδοτικής συνδρομής θα εξαρτηθεί μεταξύ άλλων από τα δικαιολογητικά έγγραφα που θαποβάλει το Ηνωμένο Βασίλειο, και τα αποτελέσματα των ελέγχων και των επιθεωρήσεων που θα διεξάγει η Επιτροπή.

Επί του παρόντος πραγματοποιείται η εξακρίβωση της επιλεξιμότητας των δαπανών που έχει δηλώσει το Ηνωμένο Βασίλειο. Στο πλαίσιο αυτό έχουν πραγματοποιηθεί ήδη τρεις αποστολές ελέγχου, η τελευταία από τις οποίες πραγματοποιήθηκε την εβδομάδα της 28ης Ιανουαρίου 2002. Επιπλέον αποστολές θα προγραμματιστούν κατά τους επόμενους μήνες. Το τελικό επιλέξιμο ποσό της κοινοτικής αποζημίωσης θα καθοριστείπό το φως των αποτελεσμάτων των αποστολών ελέγχου.

Επίσης, επιπλέον από τους ελέγχους της Επιτροπής, ο κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής(3) αναφέρει ότι τα κράτη μέλη λαμβάνουν τα αναγκαία μέτρα προκειμένου:

α) να βεβαιώνονται για την πραγματικότητα και την κανονικότητα των χρηματοδοτούμενων από το Ταμείο πράξεων·

β) να προλαμβάνουν και να διώκουν τις παρατυπίες·

γ) να ανακτούν τα απολεσθέντα λόγω παρατυπιών ή ανωμαλιών ποσά (άρθρο 8).

Τέλος, το Ελεγκτικό Συνέδριο διεξάγει επίσης επίσημη έρευνα όσον αφορά τη διαχείριση και τη χρηματοδότηση της κρίσης του αφθώδους πυρετού και το Ευρωπαϊκό Κοινοβούλιο έχει επίσης συγκροτήσει μια προσωρινή επιτροπή για τον αφθώδη πυρετό.

(1) ΕΕ L 224 της 18.8.1990.

(2) ΕΕ L 230 της 28.8.2001.

(3) ΕΕ L 160 της 26.6.1999.